25 ઑગષ્ટથી પહેલા ગાંધી અને પછી ભગતસિંહ અને આ પ્રકારના મહાનુભાવોના નામને આગળ ધરીને 19 દિવસો સુધી હાર્દિકભાઈએ ઉપવાસના નામે બહુ ત્રાગાં કર્યા. ઘણા લોકો અને લેભાગુઓ મળવા પણ આવ્યા. તેમના કહેવાતા મસીહાઓ સાથે આવ્યા તો કેટલાક સમગ્ર ફિલમમાંથી દૂર હોવાનો ડોળ કરતા રહ્યાં. હાર્દિકભાઈ ક્યારેક હોસ્પિટલમાં ગયા, ક્યારેક ગુરુકુળમાં ગયા, ક્યારેક ઘરે મંડપ બાંધ્યા, પોલીસના ભાઠે ભરાયા, ધાર્મિક સંસ્થાઓને શરણે ગયા ત્યાંથી પાછા વળી ગયા અને આખરે પત્તાં ખોલાવી નાખ્યા! ખબર પડી ગઈ કે હવે બહુ ઝાઝી પીપુડી નહિ વાગે એટલે નક્કી કરી નાખ્યું કે હવે ખોલાવી નાખો. નહીંતર; અકારણ જીવથી જઈશું…!